Rikunarita-ORG/Wikinium huggingface dataset:
# सप्तर्षि तारामंडल

सप्तर्षि मंडल
अँधेरी रात में आकाश में सप्तर्षि तारामंडल के सात तारे
धार्मिक ग्रंथों में पृथ्वी के ऊपर के सभी लोक
**सप्तर्षि तारामंडल** पृथ्वी के उत्तरी गोलार्ध (हेमीस्फ़ेयर) के आकाश में रात्रि में दिखने वाला एक तारामंडल है। इसे फाल्गुन-चैत महीने से श्रावण-भाद्र महीने तक आकाश में सात तारों के समूह के रूप में देखा जा सकता है। इसमें चार तारे चौकोर तथा तीन तिरछी रेखा में रहते हैं। इन तारों को काल्पनिक रेखाओं से मिलाने पर एक प्रश्न चिन्ह का आकार प्रतीत होता है। इन तारों के नाम प्राचीन काल के सात ऋषियों के नाम पर रखे गए हैं। ये क्रमशः क्रतु, पुलह, पुलस्त्य, अत्रि, अंगिरस, वाशिष्ठ तथा मारीचि हैं। इसे एक पतंग का आकार भी माना जा सकता है जो कि आकाश में डोर के साथ उड़ रही हो। यदि आगे के दो तारों को जोड़ने वाली पंक्ति को सीधे उत्तर दिशा में बढ़ायें तो यह ध्रुव तारे पर पहुंचती है। दूसरी शताब्दी ईसवी में टॉलमी ने जिन 48 तारामंडलों की सूची बनाई थी यह तारामंडल उनमें भी शामिल था।

## अन्य भाषाओं में

अंग्रेज़ी में सप्तर्षि तारामंडल को "अरसा मेजर" (Ursa Major), "ग्रेट बेयर" (Great Bear) या "बिग बेयर" (Big Bear) कहा जाता है - इन सब का अर्थ "बड़ा भालू" होता है। इसे अमेरिका और कनाडा में "बिग डिप्पर" (यानि बड़ा चमचा) भी कहा जाता है। चीन में यह "पे-तेऊ" कहलाता है.

## तारे

कुल मिलकर सप्तर्षि तारामंडल में 93 तारों को बायर नाम दिए जा चुके हैं, जिनमें से 13 के इर्द-गिर्द ग़ैर-सौरीय ग्रह परिक्रमा करते हुए पाए गए हैं। इस तारामंडल के सात मुख्य तारे इस प्रकार हैं -

| नाम | अंग्रेज़ी नाम | बायर नाम | चमक (मैग्नीट्यूड) | दूरी (प्र॰व॰) |
| --- | --- | --- | --- | --- |
| क्रतु | Dubhe | α UMa | 1.8 | 124 |
| पुलह | Merak | β UMa | 2.4 | 79 |
| पुलस्त्य | Phecda | γ UMa | 2.4 | 84 |
| अत्रि | Megrez | δ UMa | 3.3 | 81 |
| अंगिरस | Alioth | ε UMa | 1.8 | 81 |
| वशिष्ठ | Mizar | ζ UMa | 2.1 | 78 |
| मारीचि | Alkaid | η UMa | 1.9 | 101 |

## चक्रण

**सप्तऋषि मण्डल** ध्रुव तारे के चारों ओर 24 घण्टे में एक चक्कर पूरा करता है। इस मण्डल के प्रथम दो तारे सदैव ध्रुव तारे की सीध में ही दिखाई देते हैं। प्राचीन समय में जब दिशा ज्ञान करने का यंत्र नहीं था , तब ध्रुव तारे की सहायता से ही दिशा का ज्ञान किया जाता था।

## गैलेक्सियाँ

सप्तर्षि तारामंडल में कई गैलेक्सियाँ भी पाई गई हैं। इनमें मॅसिये 81 नामक सर्पिल गैलेक्सी है, जो आकाश में सबसे रोशन गैलेक्सियों में से एक है। इस तारामंडल के क्षेत्र में मॅसिये 82 नामक गैलेक्सी भी है जिसे अपने आकार की वजह से सिगार गैलेक्सी भी कहा जाता है। यहाँ हमसे 2.5 करोड़ प्रकाश-वर्ष दूर स्थित चकरी गैलेक्सी (पिनव्हील गैलेक्सी) भी स्थित है। कुल मिलकर सप्तर्षि तारामंडल में लगभग 50 गैलेक्सियाँ देखी जा चुकी हैं।

## धार्मिक ग्रंथों के सप्तर्षि मण्डल

हिन्दू धर्म में विष्णु पुराण के अनुसार, **कृतक त्रैलोक्य** -- भूः, भुवः और स्वः – ये तीनों लोक मिलकर कृतक त्रैलोक्य कहलाते हैं। सप्तर्षि मण्डल शनि मण्डल से एक लाख योजन ऊपर का मण्डल है।
**सप्तऋषि मण्डल** का नाम सात ऋषियों के नाम पर रखा गया है (मरीची, अत्रि, आंगिरा, पुलह, क्रतु, पुलस्त, वशिष्ठ)।

## इन्हें भी देखें

* तारामंडल
* ग़ैर सौरीय ग्रह

## बाहरी कड़ियाँ

* सात सितारों के रूप में सप्तर्षि (वेबदुनिया)
* सप्तर्षि के विषय में अधिक जानकारी के लिए (सौर पवन के संग)
* नक्षत्रों की कहानियाँ  (सौर पवन के संग)

## सन्दर्भ
# प्रमुख खाद्य

भिन्न प्रकार के आलू
**प्रमुख खाद्य** (staple food) ऐसा खाद्य होता है जो बारबार बड़ी मात्रा में भोजन में खाया जाए और भोजन का एक प्रमुख भाग हो। यह आहार ऊर्जा का एक बड़ा भाग होता है। उदाहरण के लिए मानवों के लिए विश्व के अलग-अलग भागों में चावल, गेहूँ, आलू, इत्यादि प्रमुख खाद्य हैं। बहुत से ऐसे प्रमुख खाद्य हैं जो लगभग हर भोजन में खाए जाते हैं, मसलन उत्तर भारत के कई भागों में गेहूँ एक प्रमुख खाद्य है, जिसकी रोटियाँ दोपहर और रात के भोजनों में लगभग रोज़ खाई जाती हैं।

## इन्हें भी देखें

* आहार ऊर्जा

## सन्दर्भ
# बत्तख

| बत्तख Duck |
| --- |
|  |
| वैज्ञानिक वर्गीकरण |
| जगत: | जंतु |
| संघ: | रज्जुकी (Chordata) |
| वर्ग: | पक्षी (Aves) |
| गण: | ऐन्सरीफोर्मीस (Anseriformes) |
| कुल: | अनैटिडाए (Anatidae) |
| उपकुल |
|
कई |

**बत्तख**, उर्दू उच्चारण में **बत्तख़** (अंग्रेज़ी: Duck) अनैटिडाए कुल के जलपक्षियों की कई सदस्य जातियों का सामूहिक साधारण नाम है। बत्तखें आमतौर पर हंस और कलहंस से छोटे आकार के होते हैं और इनकी गर्दन भी उनसे कम लम्बी होती है। यह मीठे जल व सागरों के खारे जल दोनों में पाई जाती हैं।

## विवरण

बतख कई अन्य सह प्रजातियों व परिवारों में बाटी हुई है पर फिर भी यह मोनोफेलटिक (एक आम पैतृक प्रजातियों के सभी सन्तान के समूह) नहीं कहलाई जाती। जैसे की हंस और कलहंस इस प्रजाति में होकर भी बतख नहीं कहलाते। बतखे कई बार इन जैसे ही दिखने वाली या सम्बंधित पक्षियों से जो की इसी प्रकार से विचरण करते हैं जसी की लून, ग्रेबेस, कूटस आदि से ब्रह्मित की जाती है।

## इन्हें भी देखें

* अनैटिडाए
* ऐन्सरीफोर्मीस
* जलपक्षी

## सन्दर्भ
# आदिम-हिन्द-यूरोपीय भाषा

| आदिम-हिन्द-यूरोपीय भाषा |
| --- |
| आ॰हि॰यू॰ |
| क्षेत्र | प्रोटो-इंडो-यूरोपीय मातृभूमि, संभवतः पोंटिक-कैस्पियन स्टेपी पर |
| काल | ल॰ 4500 – ल॰ 2500 BC |
| भाषा परिवार | भारोपीय
* **आदिम-हिन्द-यूरोपीय भाषा**
 |
| भाषा कोड |
| ISO 639-3 | – |

**आदिम-हिन्द-यूरोपीय भाषा** (आ॰हि॰यू॰), जिसे प्रोटो-इंडो-यूरोपियन भाषा (अंग्रेज़ी: Proto-Indo-European) भी कहा जाता है, भाषावैज्ञानिकों द्वारा पूरे हिन्द-यूरोपीय भाषा-परिवार की सभी भाषाओं की एकमात्र प्राचीन जननी भाषा मानी जाती है। माना जाता है के इसे प्राचीन काल में आदिम-हिन्द-यूरोपीय लोग बोला करते थे, लेकिन यह भाषा हज़ारों वर्ष पूर्व ही पूरी तरह से लुप्त हो चुकी थी। बहुत सी हिन्द-यूरोपीय भाषाओं के सजातीय शब्दों की एक-दुसरे से तुलना के बाद भाषावैज्ञानिकों ने इस लुप्त भाषा का पुनर्निर्माण किया है जिस से इस के शब्दों का अनुमान लगाया जा सकता है।

भाषावैज्ञानिक अनुमान लगाते हैं के आदिम-हिन्द-यूरोपीय भाषा लगभग ३७०० ई॰पू॰ तक बोली जाती रही और फिर उसका विभिन्न भाषाओं में खंडन होने लगा। इस तिथि के बारे में विद्वानों में हज़ार वर्ष इधर-उधर तक का आपसी मतभेद है। इस बात पर भी कई अवधारणाएँ हैं के इस भाषा को बोलने वाले कहाँ रहते थे, लेकिन बहुत से पश्चिमी विद्वान् कुरगन अवधारणा में विश्वास रखते हैं। कुरगन अवधारणा के अनुसार इस भाषा को बोलने वाले आदिम-हिन्द-यूरोपीय लोग पूर्वी यूरोप और पश्चिमी एशिया के कुछ हिस्सों में फैले हुए पोंटिक-कैस्पियाई स्तेपी के क्षेत्र में रहते थे। आधुनिक युग में विलियम जोन्स पहले विद्वान् थे जिन्होंने प्राचीन संस्कृत, प्राचीन यूनानी, प्राचीन फारसी और लातिन भाषाओं में समानताएँ देखकर यह दावा किया था के ये सारी एक ही आदिम-हिन्द-यूरोपीय भाषा से उपजी भाषाएँ हैं। बीसवी शताब्दी की शुरुआत तक भाषावैज्ञानिकों के परिश्रम से आदिम-हिन्द-यूरोपीय (आ॰हि॰यू॰) भाषा का चित्रण काफ़ी हद तक किया जा चुका था, जिसमें छोटे-मोटे सुधार लगातार होते रहे हैं।

हिन्द-यूरोपीय भाषाओँ का वर्गीकरण *(अंग्रेजी में, देखने के लिए क्लिक करें)*
## इन्हें भी देखिये

* हिन्द-यूरोपीय भाषा-परिवार
* सजातीय शब्द
* कुरगन अवधारणा
* आदिम-हिन्द-यूरोपीय लोग

## सन्दर्भ
# विमान वाहक पोत

वायुयान वाहक पोत

**वायुयान वाहक पोत** या **विमान वाहक जहाज़** एक प्रकार के यु्द्ध पोत होते है जो तैरते हुए विमान तल के समान उपयोग मे लाये जाते है। यह कई लड़ाकू वायुयानों को लेकर तैर सकते है इस कारण से इनका आकार अन्य किसी भी युद्ध पोत से अधिक विशाल होता है। इस पोत पर एक रन वे (उड़ान पट्टी) भी होती है जहाँ से वायुयान उड़ान भर सकते है अथवा उतर सकते है।

मई 2020 तक, चौदह नौसेनाओं द्वारा संचालित दुनिया में 44 सक्रिय विमान वाहक पोत हैं। संयुक्त राज्य अमेरिका की नौसेना के पास 11 बड़े परमाणु-संचालित बेड़े वाहक हैं, जिनमें प्रत्येक में लगभग 80 फाइटर जेट रखने की क्षमता हैं। यूनाइटेड किंगडम और चीन, प्रत्येक में दो विमान वाहक जहाज़ कार्यरत हैं। तथा फ्रांस, भारत और रूस 30 से 60 लड़ाकू जेट की क्षमता वाले मध्यम आकार के एक विमान वाहकों का संचालन करते हैं। इसके अलावा इटली में दो और स्पेन में एक हल्के *कर्मी वाहक पॉट* संचालित है। हेलीकॉप्टर वाहक जहाज़ जापान (4), फ्रांस (3), ऑस्ट्रेलिया (2), मिस्र (2), ब्राजील (1), दक्षिण कोरिया (1), और थाईलैंड (1) द्वारा संचालित होते हैं। भविष्य के विमान वाहक जहाजों का निर्माण या योजना में ब्राजील, चीन, भारत, रूस और अमेरिका द्वारा निर्माणाधीन हैं।

## इन्हें भी देखें

* नौसेना
* हेलीकाप्टर
* युद्धपोत

## सन्दर्भ

## बाहरी कड़ियाँ

* Future Aircraft Carrier: UK. Armed Forces International
* Aircraft carriers of the USN
* Info about flight deck crew, arresting cables, catapults
* How Stuff Works—Aircraft Carriers
* Haze Gray & Underway, World Aircraft Carrier Lists comprehensive and detailed listings of all the world's aircraft carriers and [[seaplane tenders from 1913 to 2001, with photo gallery.
* *Ships That Mother Seaplanes: craft of the "hush-hush" fleet may play a part in first trans-Atlantic flight*. [[Popular Science monthly, February 1919, page 80, on Google Books.
# उमय्यद

उमय्यदों से समय इस्लामी साम्राज्य का विस्तार   पैगंबर मुहम्मद के समय, 622–632   राशिदुन (प्रथम चार) ख़लीफ़ाओं के समय, 632–661   उमय्यदों के समय, 661–750
**उमय्यद** शासक इस्लाम के मुखिया, यानि ख़लीफ़ा, सन् 661 से सन् 750 तक रहे। प्रथम चार ख़लीफ़ाओं के बाद वे सत्ता में आए और इसके बाद ख़िलाफ़त वंशानुगत हो गई। उनके शासन काल में इस्लामिक सेना को सैनिक सफलता बहुत मिली और वे उत्तरी अफ़्रीका होते हुए स्पेन तक पहुँच गए। इसी काल में मुस्लिमों ने मध्य एशिया सहित सिन्ध पर (सन् 712) भी अधिकार कर लिया था। मूलतः मक्का के रहने वाले उमय्यों ने अपनी राजधानी दमिश्क में बनाई। सन् 750 में चले एक परिवर्तान आन्दोलन के बाद अब्बासी खलीफ़ाओं ने इनको हरा दिया और ख़ुद शासक बन बैठे। हाँलांकि उमावियाई वंश में से एक - अब्द उर रहमान (प्रथम) और उसका एक यूनानी दास - बचकर अफ़्रीका होते हुए स्पेन पहुँच गया और कोर्डोबा में अपनी ख़िलाफत स्थापित की जो ग्यारहवीं सदी तक रही।

इस्लाम धर्म में इनको सांसारिकता के क़रीब और इस्लाम के संदेशों से दूर विलासितापूर्ण जीवन व्यतीत करने वाले शासक के रूप में देखा जाता है। इनके ख़िलाफ़ चौथे ख़लीफ़ा अली के पुत्र हुसैन ने यज़ीद के अन्याय के खिलाफ आवाज उठाई पर उन्हें एक युद्ध में जान गंवानी पड़ी। अली और हुसैन के समर्थकों को शिया संप्रदाय कहा गया। ये वंश इस्लाम के इतिहास में एक महत्वपूर्ण स्थान रखता है क्योंकि यहीं से शिया-सुन्नी मतभेद बढ़े थे।

सन् ६६१ में मदीना में धर्मनिष्ठ खलीफाओों का पतन हुआ और दमिशक में उमय्यद राजवंश की स्थापना। यह केवल राजवंश और उसके भौगोलिक केन्द्र का परिवर्तन ना था। यह परिवर्तत राजनीतिक और दर्शनशास्त्रगत, एवं धार्मिक दृष्टिकोण तथा सांस्कृतिक रुझान के संबंध में भी परिवर्तन था। इस प्रकार सन् ६६१ शायद इस्लाम की प्रथम शताब्दी का सबसे महत्त्वपूर्ण वर्ष था। इस परिवर्तत और नये कार्य-कलाप के दो नायक थे अली इब्न-अबी-तालिब तथा उमय्यद वंश या उमय्यद खिलाफत का संस्थापक मुआविया इब्न-अबी-सूफयान।

## इन्हें भी देखें

* मुआविया इब्न-अबी-सूफयान - उमय्यद वंश या उमय्यद खिलाफत का संस्थापक
* अब्द अल-मालिक बिन मरवान
* हज्जाज बिन युसुफ़
* उमय्यद ख़िलाफ़त
* अब्बासी ख़िलाफ़त

## सन्दर्भ
# पवन वेग

पवन के वेग को नापने के लिए एक पवनवेगमापी का उपयोग किया जाता है।
**पवन वेग** (विन्ड स्पीड) एक मौलिक वायुमंडलीय राशि है। वायु का प्रवाह, उच्च दाब से निम्न दाब की ओर होता है। अलग-अलग स्थानों का वायुमंडलीय दाब अलग-अलग होता है, जो ताप के अन्तर के कारण होता है। पवन के वेग से कई कार्य प्रभावित होते हैं, जैसे मौसम की भविष्यवाणी, वायुयान तथा जलयानों का संचालन, निर्माण कार्य, कई पादप जातियों के विकास और उपापचय की गति आदि।

पवन के वेग को पवनवेगमापी या एनीमोमीटर के द्वारा मापा जाता है।

## प्रभाव

हवा की गति से मौसम के पूर्वानुमान पर, विमान के आवाजाही आदि पर प्रभाव पड़ता है। लेकिन वायुमंडलीय दाब के कारण वायु की दिशा में कई बार परिवर्तन हो जाता है। इसके अलावा मौसम के कारण भी कई बार दिशा में बदलाव हो जाता है।

## अधिकतम गति

वायुवेगमापी द्वारा दर्ज की गई गति।
10 अप्रैल 1996 को ऑस्ट्रेलिया में एक चक्रवात के समय 408 किलोमीटर प्रति घंटे की गति से हवा चली थी। यह अब तक की वायु की सबसे अधिक गति है।

## सन्दर्भ

## इन्हें भी देखें

* पवन की दिशा
* पवन ऊर्जा
* पवन चक्की
* पवन टर्बाइन

## बाहरी कड़ियाँ
# प्राथमिक वर्ण

लाल-पीला-नीला वर्णचक्र में प्राथमिक, द्वितीयक और तृतीयक (रंग)
किसी वर्ण दिक में **प्राथमिक वर्ण** (primary color) ऐसा रंग (वर्ण) होता है जिसे उस दिक-व्यवस्था में मूल माना जाए और जिसे किसी-भी अन्य रंगों के मिश्रण से बनाया नहीं जा सकता। उदाहरण के लिए लाल-पीला - पीला (RYB) वर्ण दिक में लाल, पीला और नीला तीन प्राथमिक वर्ण होते हैं। द्वितीयक वर्ण और तृतीयक वर्ण इन प्राथमिक वर्णों के मिश्रण से बनाए जाते हैं।

## इन्हें भी देखें

* वर्ण सिद्धान्त
* संतृप्ति (वर्ण सिद्धान्त)

## सन्दर्भ
# कैसिनी-होयगेन्स

शनि और उसके छल्लों के आगे कैसिनी शोध यान का काल्पनिक चित्रण
**कैसिनी-होयगेन्स** (Cassini-Huygens) एक अंतरिक्ष यान मिशन है जो सन् २००४ से हमारे सौर मंडल के दूसरे सबसे बड़े ग्रह शनि और उसके प्राकृतिक उपग्रहों का अध्ययन कर रहा है। यह १९९७ में पृथ्वी से रोकेट के ज़रिये छोड़ा गया और इस मिशन में शनि के इर्द-गर्द कक्षा (ऑरबिट) में घूमने वाला एक कृत्रिम उपग्रह और शनि के सबसे बड़े चन्द्रमा टाइटन पर उतरना वाला एक यान शामिल थे। टाइटन पर उतरने वाले यान का नाम 'होयगेन्स' था और २००५ में वह मुख्य कैसिनी यान से अलग होकर उस उपग्रह पर उतरा। कैसिनी सन् २०१५ तक शनि की परिक्रमा करके उसकी तस्वीरें लेता रहेगा और उसपर जानकारी एकत्रिक कर के पृथ्वी की ओर प्रसारित करता रहेगा। २०१५ में उसे शनि के भयंकर वायुमंडल में गिराकर ध्वस्त का दिया जाएगा।

## इन्हें भी देखें

* शनि (ग्रह)
* शनि के प्राकृतिक उपग्रह
* टाइटन (चन्द्रमा)
* शनि के छल्ले

## सन्दर्भ
# संगीत निर्देशक

एक संगीत निर्देशक, संगीत निर्देशक, या संगीत निर्देशक एक ऑर्केस्ट्रा या कॉन्सर्ट बैंड के निर्देशक हो सकते हैं, एक फिल्म के लिए संगीत निर्देशक, एक रेडियो स्टेशन पर संगीत निर्देशक, एक स्कूल में संगीत विभाग के प्रमुख, एक विश्वविद्यालय, कॉलेज, या संस्था में संगीत कलाकारों के समन्वयक।
# ११ अप्रैल

|  |  |  |
| --- | --- | --- |
| << | **अप्रैल** | >> |
| र | सो | मं | बु | गु | शु | श |
|  |  |  | १ | २ | ३ | ४ |
| ५ | ६ | ७ | ८ | ९ | १० | ११ |
| १२ | १३ | १४ | १५ | १६ | १७ | १८ |
| १९ | २० | २१ | २२ | २३ | २४ | २५ |
| २६ | २७ | २८ | २९ | ३० |  |  |
| **2026** |

**11 अप्रैल** ग्रेगोरी कैलंडर के अनुसार वर्ष का 101वॉ (लीप वर्ष मे 102 वॉ) दिन है। साल मे अभी और 264 दिन बाकी है।

## प्रमुख घटनाएँ

* 2010-
	+ पोलैंड के राष्ट्रपति लेख काजिंस्की की विमान दुर्घटना में मृत्यु।

* + थाइलैंड की सेना और प्रदर्शनकारियों के बीच हुई झड़पों में कम से कम 20 लोगों की मौत हो गई तथा 800 से ज़्यादा लोग घायल हो गए।

## जन्म

* १८२७ : भारत संघ संस्कर्ता ज्योतिबा फुले (निधन: १८९०)
* १८६९ : कस्तूरबा गांधी (निधन:१९४४)
* १९०४ : भारतीय अभिनेता एवं गायक कुन्दन लाल सहगल (निधन: १९४७)
* १९९१ : भारतीय मोडल पूनम पांडे

## निधन

* 2010-
	+ लेख काजिंस्की, पोलैंड के राष्ट्रपति

* + कैलाश चंद्र दाश, वैज्ञानिक और भुवनेश्वर के उत्कल विश्वविद्यालय में रसायन विज्ञान विभाग के पूर्व प्रमुख प्रोफेसर

•2024 - कमला दास,ओडिशा की पूर्व मंत्री रही है

## बाहरी कडियाँ

* बीबीसी पे यह दिन
# विल्नुस

विल्नुस
**विल्नुस** (*Vilnius*) यूरोप का एक नगर है। यह लिथुआनिया की राजधानी तथा सबसे बड़ा नगर है। इसकी जनसंख्या ५२३००० है। विल्निस लिथुआनिया के दक्षिणी-पूर्वी भाग में विल्निया नदी और नेरिस नदी के संगम पर स्थित है।
# कान्साइ क्षेत्र

| कान्साइ क्षेत्र
関西地方 |
| --- |
| क्षेत्र |
| जापान का कान्साइ क्षेत्र |
| क्षेत्रफल |
|  • कुल | 33,124.82 kमी2 (12,789.56 वर्ग मील) |
| जनसंख्या (1 अक्टूबर 2010) |
|  • कुल | 2,27,57,897 |
|  • घनत्व | 687.0346/किमी2 (1,779.411/मील2) |
| वासीनाम | जापानी |
| जीडीपी (नाममात्र; 2012) |
|  • कुला | $1 खरब |
|  • प्रति व्यक्ति | $42,000 |
| समय मण्डल | जेएसटी (UTC+9) |
| 6 % |

**कान्साइ क्षेत्र** (関 西 地方 कंसई-चिहो) या **किन्की क्षेत्र** (近畿 地方 किन्की-चिहो), जापान के मुख्य द्वीप होन्शू के दक्षिणी-मध्य में स्थित एक क्षेत्र है। इस क्षेत्र में मि, नारा, वाकायामा, क्योटो, ओसाका, हाओगो और शिगा, कभी-कभी फुकुई, तोकुशिमा और तोटोरी प्रीफेक्चर (प्रान्त) शामिल हैं। जैसा कि "कान्साइ" और "किन्की" शब्दों का उपयोग इतिहास पर बदलता गया है, ज्यादातर आधुनिक संदर्भों में दोनो का उपयोग एक दूसरे के लिए बदल सकते है। ओसाका, कोबे और क्योटो (केहांशुंन क्षेत्र) के शहरी क्षेत्र ग्रेटर टोक्यो क्षेत्र के बाद जापान में दूसरा सबसे अधिक आबादी वाले है।

## भूगोल

कान्साइ क्षेत्र एक सांस्कृतिक केंद्र और जापान का ऐतिहासिक दिल है, जिसमें देश का 11% भूमि क्षेत्र और 2010 के अनुसार 22,757,897 जनसंख्या हैं। ओसाका और क्योटो के शहरों के साथ ओसाका मैदान इस क्षेत्र का मूल रूप है, वहां कान्साइ क्षेत्र कोबो और हिमेजी की तरफ सेतो इनलैंड सागर के साथ पश्चिम में फैला हुआ है और पूर्व में जापान की सबसे बड़ी ताजे पानी की झील, बीवा शामिल है। उत्तर में, यह क्षेत्र जापान के सागर से, दक्षिण में केआई प्रायद्वीप और प्रशांत महासागर और पूर्व में इबुकी पहाड़ों और आईएसई खाड़ी से घिरा हुआ है।

## इतिहास

कांसाई (関 西), किन्की (近畿), और किनाई (畿内) शब्द का बहुत गहरा इतिहास हैं, जोकि लगभग जापान देश के बराबर ही पुराना हैं। सातवीं और आठवीं शताब्दी के ऋत्सुर्यो सुधारों के एक हिस्से के रूप में, गोकिशिचिडो प्रणाली ने यामातो, यामाशिरो, कवाची, सेत्सु और इज़ुमी के प्रांतों की स्थापना की। किनाई और किन्की, दोनों का अर्थ "राजधानी के पड़ोस" है, इन प्रांतों को संदर्भित किया। सामान्य उपयोग में, किनाई अब ओसाका-कोबे-क्योटो (केहांशुंन) क्षेत्र, कांसाइ क्षेत्र का केंद्र है।

कान्साइ क्षेत्र, जापानी सभ्यता की शुरुआती दौर से मौजुदगी का दावा करता है। यह नार, सिल्क रोड पर सबसे पूर्वी बिंदु था, जो जापान की पहली स्थायी राजधानी का स्थल बन गया।

जापानी इतिहास में कान्साइ की अनूठी स्थिति, साथ ही युद्धों या प्राकृतिक आपदाओं से होने वाली क्षति की कमी के कारण जापान के किसी अन्य क्षेत्र की तुलना में यहां यूनेस्को के विश्व धरोहर स्थल अधिक है।

## सन्दर्भ
# बन त्रे प्रान्त

| **बन त्रे प्रान्त Bến Tre** |
| --- |
|  |
| सूचना |
| **राजधानी** : | बन त्रे |
| **क्षेत्रफल** : | 2,321.6 किमी² |
| **जनसंख्या**(2004):  • घनत्व : | 13,45,600  580/किमी² |
| **उपविभागों के नाम:** | ज़िले |
| **उपविभागों की संख्या:** | 9 |
| **मुख्य भाषा(एँ):** | वियतनामी |

**बन त्रे** (वियतनामी: Bến Tre, मातृभाषी उच्चारण) दक्षिणपूर्वी एशिया के वियतनाम देश का एक प्रान्त है। यह देश के मीकांग डेल्टा क्षेत्र में स्थित है।

## इन्हें भी देखें

* वियतनाम के प्रान्त
* वियतनाम

## सन्दर्भ
# आनातोलिया

आनातोलिया का भूस्वरूप
अनातोलिया (तुर्की: Anadolu, यूनानी: Ανατολία) आज के तुर्की, ख़ासकर इसके मध्य भाग को कहते हैं। इसका पूर्वी भाग ऐतिहासिक रूप से अर्मेनिया तथा कुर्दिस्तान का अंग रहा है। यह इलाक़ा एशिया माइनर के नाम से भी जाना जाता हैं। सामान्य रूप से माना जाता है कि काले सागर के दक्षिण का भूभाग अनातोलिया है।

## इन्हें भी देखें

* तुर्की
* प्रचीन आनातोली लोग
# गॉल

गॉल पश्चिमी यूरोप का एक ऐतिहासिक और भौगोलिक विशेषण है जो फ्रांस और उसके इर्द गिर्द के प्रदेशों को कहा जाता है। इस नाम का आज कोई देश नहीं है, लेकिन पहली सदी के आसपास इस प्रदेश को गॉल के नाम से ही जानते थे। प्रसिद्ध फ़्रांसीसी राष्ट्रपति चार्ल्स दि गॉल के उपनाम का भी यही मूल था। यहाँ रहने वाली पाँच जातियों का उल्लेख मिलता है जिनमें केल्ट सबसे प्रमुख थे।

गॉल का प्राचीन मानचित्र
# डरसु उजाला (फ़िल्म)

**डर्सू उज़ाला** ( रूसी : Дерсу Узала , जापानी :デルス·ウザーラ, रोमानीकृत : डेरुसु उज़ारा ; वैकल्पिक अमेरिकी शीर्षक: डर्सु उज़ाला: द हंटर ) 1975 की सोवियत - जापानी फिल्म है, जो अकीरा कुरोसावा द्वारा निर्देशित और सह-लिखित है, उनकी एकमात्र गैर- जापानी -लैंग्वेज फिल्म और उनकी इकलौती 70mm फिल्म ।

यह फिल्म रूसी खोजकर्ता व्लादिमीर आर्सेनयेव के 1923 के संस्मरण डर्सू उज़ाला (जिसका नाम देशी ट्रैपर के नाम पर रखा गया था ) पर आधारित है, जो रूसी सुदूर पूर्व के सिखोट-एलिन क्षेत्र की खोज के बारे में है।20वीं सदी की शुरुआत में कई अभियानों के दौरान। रूसी सुदूर पूर्व जंगल में लगभग पूरी तरह से बाहर गोली मार दी गई, फिल्म जंगलों के मूल निवासी के विषय की पड़ताल करती है जो पूरी तरह से अपने पर्यावरण में एकीकृत है, जीवन की एक शैली का नेतृत्व करती है जो अनिवार्य रूप से सभ्यता की प्रगति से नष्ट हो जाएगी। यह अत्यधिक भिन्न पृष्ठभूमि के दो व्यक्तियों के बीच सम्मान और गहरी मित्रता के विकास के बारे में भी है, और वृद्धावस्था के साथ आने वाली क्षमता के नुकसान से निपटने की कठिनाई के बारे में भी है।

फिल्म ने सर्वश्रेष्ठ विदेशी भाषा फिल्म के लिए अकादमी पुरस्कार , स्वर्ण पुरस्कार और 9वें मास्को अंतर्राष्ट्रीय फिल्म समारोह में प्रिक्स एफआईपीआरईएससीआई , और अन्य पुरस्कार जीते। यह संयुक्त राज्य अमेरिका और कनाडा में 1.2 मिलियन डॉलर की कमाई के अलावा सोवियत संघ और यूरोप में 21 मिलियन से अधिक टिकटों की बिक्री के साथ बॉक्स ऑफिस पर भी हिट रही ।

## इन्हें भी देखें

## बाहरी कड़ियाँ

## सन्दर्भ
# १९५७

**1957** ग्रेगोरी कैलंडर का एक साधारण वर्ष है।

## घटनाएँ

* 8 मार्च - मिस्र ने स्वेज नहर दुबारा खोल दिया।
* 10 जून- इजरायल और सीरिया के बीच युद्ध विराम संधि होने के साथ 6 दिवसिय युद्ध समाप्त हो गया।
* १ अगस्त - नेशनल बुक ट्रस्ट की स्थापना हुई।
* २९ अगस्त - कांग्रेस ने नागरिक अधिकार अधिनियम 1957 पारित किया।
* 22 दिसंबर- ओहायो के कोलंबो चिड़ियाघर में कोलो नामक गुरिल्ला के बच्चे का जन्म हुआ जो चिडियाघर में पैदा होने वाला पहला गुरिल्ला था। इससे पूर्व गुरिल्ला शिकार द्वारा पकड़े जाते थे और उन्हें नियंत्रित करने के लिए उनके संबंधियों का कत्ल कर दिया जाता था।

## अज्ञात तारीख़ की घटनाएँ

## जन्म

### जनवरी-मार्च

* 7 जनवरी - रीना रॉय
* 15 जनवरी - भानुप्रिया
* 1 फरवरी - जयकिशन श्रॉफ

### अप्रैल-जून

* 8 जून - डिम्पल कपाड़िया

### जुलाई-सितंबर

### अक्टूबर-दिसम्बर

* 13 नवम्बर-बिजेन्द्र सिंह बिष्ट

## निधन

### जनवरी-मार्च

* १० जनवरी – गब्रिएला मिस्ट्राल – चीली की कवियित्री, साहित्य में नोबेल पुरस्कार विजेता (१९४५)।

### अप्रैल-जून

### जुलाई-सितंबर

### अक्टूबर-दिसंबर